แบงก์โน๊ต
เหรียญหาย
11 ส.ค. 2554

เหรียญหาย
ทนแบกรับภาระต้นทุนผลิตเหรียญบาท เหรียญยีบห้า เหรียญห้าสิบอยู่ตั้งนาน
ในที่สุด วินัย วิทวัสการเวช อธิบดีกรมธนารักษ์ ก็ปิ๊งไอเดียวิธีทำให้เงินเหรียญหมุนใช้นานๆ
ว่าแล้วอธิบดีวินัยที่เชี่ยวชาญกะการเก็บเบี้ยใต้ถุน ร้าน ก็ประสานงานกับห้างค้าปลีกค้าส่งรายใหญ่ ทั้งเทสโก้ โลตัส บิ๊กซี เพื่อขอความร่วมมือจัดพื้นที่ตั้งเป็นศูนย์รับแลกเหรียญกษาปณ์ เพื่อดึงเงินเหรียญจากมือประชาชน จะได้ไม่ต้องผลิตเพิ่ม 
วิธีนี้ถือว่ายิงปืนนัดเดียวได้นก 2 ตัว เพราะปัจจุบันห้างเหล่านี้ มีการมาขอแลกเหรียญกษาปณ์จำนวนมากๆ เพื่อนำไปใช้ทอนเงินอยู่แล้ว
หากจัดตั้งที่รับแลกเงินก็ไม่ต้องจ้างคนเดินทางมาแลก
หากห้างให้ความร่วมมือ ก็สามารถรับแลกเหรียญได้โดยตรงและจ่ายเป็นคูปองแลกใช้ซื้อสินค้าในห้างได้ ธนารักษ์ก็ไม่ต้องผลิตเหรียญเพิ่ม เหรียญในระบบที่มีอยู่ 2.26 หมื่นล้านเหรียญ ก็จะหมุนใช้ไปเรื่อยๆแบ่งเป็น เหรียญ 10 บาท
148 ล้านเหรียญ เหรียญ 5 บาท 2.5 พันล้านเหรียญ เหรียญ 2 บาท 1.24
พันล้านเหรียญ เหรียญ 1 บาท 1.23 หมื่นล้านเหรียญ เหรียญ 50 สตางค์ 2.4
พันล้านเหรียญ เหรียญ 25 สตางค์ 3.1 พันล้านเหรียญ
โดยที่หลายฝ่ายเป็นห่วงว่าปริมาณเหรียญ 1 บาทจะมีไม่พอใช้ ไม่ต้องเป็นห่วง
เพราะเหรียญบาทมีจำนวนมากสุด คิดเป็น 55 ของจำนวนเหรียญทั้งหมด
แต่จำเป็นต้องกระตุ้นให้เกิดการใช้จ่ายมากขึ้นเท่านั้น